Rumana leo

Leo PIV: "le/o. Monunuo de Rumanio k Moldavio." estas la nacia rumana valuto, unuafoje uzata en 1867. En la rumana la nomo estas leu  kaj signifas "leono". La pluralo estas lei . Ĝi estis reskalita je la 1-a de julio 2005: 1 nova leo egalis 10000 malnovajn; unu eŭro valoris 3,6 leojn. Je la 18-a de novembro 2019 unu eŭro valoras 4,7697 leojn.

La bildoj sur la novaj biletoj egalas tiujn de la malnovaj (kiuj restis validaj ĝis 2006-12-31), por faciligi la ŝanĝon. Tute nova estas bileto de 500 leoj; la malnovaj biletoj atingis nur 1.000.000.

La valuta kodo de la nova valuto estas RON, tiu de la antaŭa estis ROL. Unu leo egalas al 100 bani (centimoj; bani estas kutima rumana vorto por "mono").

La nomo "leono" devenas de holandaj taleroj, kiuj estis uzataj en Rumanio en la 17-a jarcento kaj kiuj portis bildon de leono. Saman nomon portas la valuto de Moldavio, kulture kaj lingve proksime ligita kun la nuna Rumanio.

eta|dekstra|bileto de 500.000 malnovaj leoj
eta|dekstra|<center>malnova monbileto de 1 000 000 leoj

 Referencoj 

 Eksteraj ligiloj 

 www.bnro.ro paĝoj de la Nacia Banko de Rumanio (en la rumana kaj angla lingvoj)
 Current legal tender pictures (en la angla lingvo)
 Site with historical and current Romanian coins (en la angla lingvo)
 The Banknotes of Romania (en la angla kaj germana lingvoj)
 The Banknotes of the Socialist Republic of Romania (en la angla kaj germana lingvoj)

Kategorio:Monunuoj
Kategorio:Ekonomio de Rumanio